روسیا پرزیدنتی ولادیمیر پوتین ایله آمریکا باشقانی دونالد ترامپین ایلک گئنیش گؤروشمه‌سینه ائو صاحب‌لیگی ائده‌جک اولان فنلاندین ان بؤیوک قزئتی هلسینگ-ین سانوماتا لیدرلره خیطابن بیر آچیق مکتوب درج اولونوب.
هلسینگ-ین سانومات موخبیرلری ساسکا ساریکوسکی ایله لاورا ساریکوسکی‌نین ایمضاسینی داشییان آچیق مکتوب اینگیلیسجه، فینجه و روس دیلینده اولماقلا اوچ آیری دیلده نشر ائدیلیب.
فین قزئتین‌دکی آچیق مکتوبدا فنلاندین داها اوّل ده گرگین دؤورلرده روس و آمریکا لیدرلرینی قبول ائتدیگینی خاطیرلادیب هلسینکی روحونون  یاردیمی ایله لیدرلرین اؤلکه‌دن هر زامان اوزلرینده بیر گولوجوک ایله آیریلدیغی ایفاده ائدیلیر.
اما آچیق مکتوبدا، 16 ژوئیده باشکند هلسینکی ده باش توتا‌جاق پوتین-ترامپ ایجلاسی‌نین نتیجه‌سینی اوّلجه‌دن تخمین ائتمگین آسان اولمادیغینی چونکی سون دؤورده هم روسیا، هم ده آمریکادا ایشلرین تئز دییشدیگینی قئید اولونور.
آیریجا مکتوبدا، روسیا و آمریکا آراسیندا موناسیبت‌لرین گرگین اولماسی‌نین هئچ کیمه فایداسی اولمادیغی بیلدیریلیب کی، ایجلاسین بو سببله تکجه ایکی اؤلکه اوچون دئییل بوتون دونیا اوچون اهمیت‌لی اولدوغو ایفاده ائدیلیر.
پوتین ایله ترامپین هلسینکی‌دکی گؤروشو، ترامپین 11-12 ژوئیه ده ناتو لیدرلری ایله بیر آرایا گلمه‌سین‌دن، روس لیدر پوتین ین ایسه اؤلکه‌سی‌نین ائو صاحب‌لیگی ایله کئچیریلن دونیا کوپاسینین بو گونکو باغلانیش مراسیمینه قاتیلماسیندان همن سونرا باش وئره‌جک.
